Om plaaslik te koop 'n 'misleidende' strategie | Netwerk24
Om plaaslik te koop 'n 'misleidende' strategie
Die staat en sy entiteite gaan oor 'n paar jaar nie meer vullishouers op wiele koop as dit nie plaaslik vervaardig is nie.
Die staat en sy entiteite moet oor 'n paar jaar alle wieletjies-vullishouers van plaaslike vervaardigers aankoop, asook 'n groot persentasie van bakwerk vir busse, treintrokke, songeisers, brandweerwaens en tweerigtingradio's.
Dié produkte is onder 27 wat die departement van handel, nywerheid en mededinging (DTIC) geïdentifiseer het wat die staat van plaaslike vervaardigers moet koop. Die oogmerk is om só nuwe lewe in die fabriekswese en ekonomie te blaas.
Die Centre for Development and Enterprise (CDE), 'n onafhanklike organisasie wat navorsing oor beleid doen, sê egter in 'n nuwe verslag oor lokalisering dis onduidelik op grond van watter beginsels dié produkte gekies is of wat die uitbreiding van die lys tot 42 produkte sal rig.